શીર્ષક: સુરતમાં સી. આર. પાટીલના કાર્યક્રમમાં સોશિયલ ડિસ્ટન્સિંગના લીરા ઉડ્યા, કાર્યક્રમ પડતો મૂકાયો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પાટીલના કહેવા પ્રમાણે, 'કોરોનાની સ્થિતિને જોતાં રેલીને રદ કરવાનો નિર્ણય લીધો છે.'

પૂર્વનિર્ધારિત કાર્યક્રમ મુજબ પાટીલના સ્વાગત માટે આયોજીત કારરેલી બપોરે બાર વાગ્યે વાલક પાટિયાથી શરૂ થઈને સી.આર. પાટીલના કાર્યાલયે સમાપ્ત થવાની હતી. 

નોંધનીય છે કે કોરોના વાઇરસના ઍક્ટિવ કેસ તથા મૃત્યુની સંખ્યાની દૃષ્ટિએ સુરત સમગ્ર ગુજરાતમાં બીજા ક્રમાંક પર છે, જ્યાં આ કાર્યક્રમનું આયોજન કરવામાં આવ્યું હતું. 

શું થયું કાર્યક્રમમાં?

ભાજપના અધ્યક્ષ તરીકે નિયુક્ત થયા બાદ પાટીલ પ્રથમ વખત તેમના હોમટાઉન સુરત પહોંચ્યા હતા, જ્યાં સુરત મહાનગરના પદાધિકારીઓ, ધારાસભ્યો, સંસદસભ્યો તથા કાર્યકરો-સમર્થકો એક કિલોમીટર લાંબા ભાજપના ઝંડા સાથે તેમને આવકારવા પહોંચ્યા હતા.

આ માટે રસ્તા ઉપર ડિસ્ટન્સિંગ માટે કુંડાળા પણ કરવામાં આવ્યા હતા. પૂર્વાયોજન પ્રમાણે, કાર્યક્રમ સુરતના વાલક પાટિયાથી શરૂ થયો હતો, પરંતુ મોટી સંખ્યામાં કાર્યકરો-સમર્થકો ઉમટી પડવાને કારણે સોશિયલ ડિસ્ટિન્સિંગના લીરા ઉડી ગયા હતા.  

પાર્ટી દ્વારા તેના આમંત્રણમાં 'સોશિયલ ડિસ્ટન્સિંગનું પાલન કરવું' અને ફેસ ઉપર માસ્ક રાખવો એવી સૂચના આપવામાં આવી હતી, પરંતુ 'શિસ્તબદ્ધ પાર્ટી'ના કાર્યક્રમમાં તેનો છેદ ઉડી ગયો હતો. 

પૂર્વ નિર્ધારિત કાર્યક્રમ પ્રમાણે, કાર રેલી વાલક પાટિયાથી કાપોદ્રા, મિનિ બજાર, કતારગામ દરવાજા, નાનપુરા, મજૂરા ગેટ, ઉધના દરવાજા ભાજપ કાર્યાલય, સોશિયો સર્કલ થઈને સી. આર. પાટીલના કાર્યલાયે સમાપ્ત થવાની હતી. 

પરંતુ કથળતી સ્થિતિને જોતાં કાર્યક્રમ શરૂ થયાના ગણતરીના કલાકોમાં જ તેને પડતો મૂકવાની જાહેરાત કરવામાં આવી હતી. 

શું કહ્યું સી.આર. પાટીલે? 

પાટીલના કહેવા પ્રમાણે, "સોશિયલ ડિસ્ટન્સિંગનું પાલન થાય તે માટે મર્યાદિત સંખ્યામાં જ કાર્યકરો આવે તેવી સૂચના આપવામાં આવી હતી, પરંતુ ધાર્યા કરતાં વધુ સંખ્યામાં કાર્યકરો અને સમર્થકો આવી રહ્યા હતા."

"જેથી કોરોનાની સ્થિતિને જોતાં અમે આ રેલી રદ કરવાનો નિર્ણય લીધો છે. કોરોનાની મહામારીની વચ્ચે સહેજ પણ જોખમ લેવા નથી માગતા. એટલે ભવિષ્યમાં કાર્યકરો અને સમર્થકોને વીડિયો કૉન્ફરન્સિંગના માધ્યમથી જ મળવાનું તથા તેમની સાથે વાતચીત કરવાનું આયોજન કરવામાં આવશે."

વડા પ્રધાન નરેન્દ્ર મોદી, કેન્દ્ર તથા રાજ્ય સરકાર દ્વારા જાગૃતિઅભિયાન દ્વારા નાગરિકોને ઓછામાં ઓછું બે મીટરનું અંતર જાળવવાની અપીલ કરવામાં આવી રહી છે.  

સોમવારે જીતુ વાઘાણીની જગ્યાએ પાટીલની નિમણૂકની...